laion/Wikipedia-Exotic huggingface dataset:
You Don't Even Know Me

"You Don't Even Know Me" (בעברית: "אתה אפילו לא יודע מי אני") הוא סינגל שהוקלט על ידי הזמרת-יוצרת הקנדית-מרוקאית פאוזיה. את השיר הוציאה לאור ב-18 בספטמבר 2019 חברת התקליטים אטלנטיק רקורדס. הוא נכלל כרצועה הרביעית במיני-אלבום הראשון של הזמרת, שכלל גרסאות מיוחדות לחלק משיריה, Stripped. השיר צבר כ-16 מיליון השמעות בפלטפורמת ספוטיפיי. השיר ב-2023 you dont know me פורסם במשחק "fortnite" השיר נכתב והולחן על ידי פאוזיה. הווידאו קליפ של "You Don't Even Know Me" הועלה לערוץ היוטיוב הרשמי של הזמרת ב-18 בספטמבר 2019 גם כן. ב-28 בספטמבר העלתה פאוזיה וידאו המציג את ההכנות להפקת השיר והקליפ שלו. לאחר מכן היא פרסמה את גרסת ה-Stripped של השיר, לצד וידאו קליפ שונה. גרסה זו בוצעה בסגנון בלדה ווקאלית. בקליפ ביצעה פאוזיה את מילות השיר תוך שהיא מנגנת את מנגינתו. ב-4 בספטמבר 2020 ביצעה פאוזיה את "You Don't Even Know Me", כחלק מקונצרט יומי של שירי Stripped. סרטון השיר "You Don't Even Know Me" באתר יוטיוב מידע על השיר "You Don't Even Know Me" באתר iTunes מידע על השיר "You Don't Even Know Me" באתר ספוטיפיי ספוטיפיי, Faouzia - You Don't Even Know Me (באנגלית) יוטיוב, Faouzia - You Don't Even Know Me (Official Music Video), ‏18 בספטמבר 2019 יוטיוב, Faouzia - You Don't Even Know Me (Behind the Scenes), ‏28 בספטמבר 2019 יוטיוב, Faouzia - You Don't Even Know Me (Stripped) יוטיוב, Faouzia - You Don't Even Know Me (from Stripped: Live in Concert), ‏4 בספטמבר 2020
דירת התשוקות

דירת התשוקות (באנגלית: Under the Yum Yum Tree) הוא סרט קומדיה אמריקאי משנת 1963 בבימויו של דייוויד סוויפט, עם ג'ק למון, קרול לינלי ודין ג'ונס בתפקידים הראשיים. התסריט מבוסס על מחזה בשם זה מאת לורנס נורמן שהועלה בברודוויי בשנת 1960 ובה שיחק דין ג'ונס באתו תפקיד. הסרט היה מועמד לפרס גלובוס הזהב לסרט הטוב ביותר - קומדיה או מוזיקלי. ג'ק למון היה מועמד לפרס גלובוס הזהב לשחקן הטוב ביותר - סרט קומדיה או מוזיקלי. הוגן (ג'ק למון) הוא רווק בעל מלון דירות בשם קנטאור. הוא רודף נשים מושבע ומשכיר דירות במחירים נמוכים רק לצעירות נאות שהוא נוהג להציץ לדירותיהם ולהזמין אותן לדירת התשוקות שלו שבה הכל צבוע באדום כמו החליפה שלו, בר משקאות עשיר, פסלים אפריקנים ושני כינורות שמופעלים בלחיצת כפתור ומנגנים מוזיקה רומנטית. בחזית המלון פסל של קנטאור עם ראשו של הוגן. רובין (קרול לינלי) ודייוויד (דין ג'ונס) הם סטודנטים חברים באותו קולג'. רובין מציעה לדייוויד לשכור דירה ביחד אבל לקיים אהבה אפלטונית ללא יחסי אישות עד שילמדו להכיר היטב אחד את השני. הוגן מסכים לקבל את רובין אף על פי שהגיעה בחברת גבר. הוא מתכנן למרות זאת, לכבוש גם אותה. איירין (אדי אדמס) היא דודתה של רובין והייתה מקודם אחת מאהובותיו של הוגן. היא מזהירה את רובין ממנו אך רובין אומרת שהיא מבוגרת דיה כדי להיזהר. גם המנקה דורקס (אימוגן קוקה) מזהירה את רובין ממנו. בעלה של המנקה הוא איש התחזוקה אדמס (פול לינד), הוא מעריץ את הוגן אך פוחד מאשתו. הוגן מציץ לדירתם של רובין ודייוויד ומתחיל להתערב בחייהם. הוא משכנע את דייוויד לעסוק בספורט כדי להחליש את יצר המין שלו. בסוף יום מתיש, רובין מחכה לערב רומנטי עם דייוויד אך הוא חוזר מאימוני הספורט עייף כשכולו כואב ונרדם מיד. הוגן מנצל את ההזדמנות ומזמין את רובין לבילוי במסעדה אך פרט לנשיקה לא קורה דבר. איירין רואה אותם במסעדה ולמחרת היא מפתיעה את הוגן במספרה וחובטת בו. לבסוף עזבים אותו רובין דייוויד ואיירין וידידה צ'ארלס (רוברט לנסינג) עוזרים להם לארוז. גם דורקס ובעלה עוזבים. הוגן עצוב ומחליט שמעתה ישיר את הדירות רק לגברים אבל לפתע מגיעה מכונית עם צעירות והוגן מתעורר שוב לחיים ומזמין אותם בשמחה. "דירת התשוקות", במסד הנתונים הקולנועיים IMDb (באנגלית) "דירת התשוקות", באתר AllMovie (באנגלית) "דירת התשוקות", באתר Rotten Tomatoes (באנגלית) "דירת התשוקות", במסד הנתונים הקולנועיים KinoPoisk (ברוסית) קדימון לדירת התשוקות, באתר יוטיוב ג'ק למון והדיירות שלו, באתר יוטיוב דירת התשוקות, באתר TCM השיר תחת עץ התשוקה בפי ג'יימס דארן, באתר יוטיוב
יונה ברון

יונה ברון (בהונגרית: Báron Jónás; ג'נג'ש, 23 בנובמבר 1845 – בודפשט, 17 באוגוסט 1911) היה רופא יהודי-הונגרי, פרופסור באוניברסיטה. יונה ברון נולד במשפחה יהודית. אביו היה מזכיר הקהילה המקומית. סיים את לימודיו התיכוניים בשנת 1864 ולמד רפואה הן בפשט והן בווינה וקיבל הסמכה כדוקטור לרפואה בשנת 1869. מתמחה בבית החולים סנט רוקוש בפשט במרפאה לכירורגיה ובמחלקה לגינקולוגיה (1869–1870), רופא בית החולים היהודי בפשט (1870–1873), מתמחה לרופא מומחה בכירורגיה של בית החולים הכירורגי של אוניברסיטת בודפשט (1873–1874), ראש המחלקה לכירורגיה בבית החולים היהודי בבודפשט (1874–1911). פרופסור באוניברסיטת בודפשט לפתולוגיה ולרפואה של בקע (1879–1911). התמחותו הייתה בניתוחים כלליים ובניתוחים אורתופדיים. הוא היה גם פרופסור בעל שם בינלאומי לניתוחי בקע. בשנת 1871 פורסמה עבודתו העיקרית על יסודות הפתולוגיה והרפואה הכירורגית. זה היה ספר הלימוד הניתוחי המסכם הראשון בהונגריה. מאמריו המדעיים פורסמו בעיקר: ב-"השבועון הרפואי" (Orvosi Hetilap מ-1874) ב-"רפואה" (1905-1879 Gyógyászat) ב-Pester Medizinische-Chirurgische Press, (מ-1882–1884) ב-Wiener Medizinische Press (מ-1889–1900) ב-Medicine (מ-1891–1900) ברון היה אדם אינטליגנטי מאוד, והאנקדוטות שלו ואמירותיו ההיתוליות לגבי העשייה הרפואית חיו בתודעה הציבורית במשך זמן רב גם לאחר מותו. אשתו הייתה אילונה דויטש (1860–1939) בנו, שאנדור ברון (1886–?), היה מנתח אורתופדי נודע, היה העורך של Therapy. ד"ר יונה ברון הובא למנוחות בבית הקברות היהודי ברחוב קוזמה בבודפשט. יסודות הפתולוגיה והרפואה הכירורגית. הוא כתב על פי ק' הייצמן. (פשט, 1871) על ניתוחי בקע שורש. (בודפשט, 1891) לקסיקון יהודי הונגרי. 1929. עורך פטר אויווארי. יונה ברון מדיה וקבצים בנושא יונה ברון בוויקישיתוף יונה ברון, באתר JewishEncyclopedia ביוגרפיה של יונה ברון, באתר nevpont.hu ביוגרפיה של יונה ברון, באתר Arcanum
The Art of Excellence

The Art of Excellence (בעברית: אמנות המצוינות) הוא אלבום האולפן ה-40 של זמר הג'אז האמריקאי טוני בנט. את האלבום הוציאה לאור ב-3 במאי 1986 חברת התקליטים קולומביה רקורדס. מידע על האלבום The Art of Excellence באתר MusicBrainz מידע על האלבום The Art of Excellence באתר AllMusic האלבום The Art of Excellence באתר Discogs האלבום The Art of Excellence באתר ספוטיפיי The Art of Excellence, The Interactive Tony Bennett Discography Tony Bennett - The Billboard 200 Moonglow" (ARIA) peak: "The ARIA Australian Top 100 Singles Chart – Week Ending 21 May 1995". Imgur.com (original document published by ARIA).
קיירי תומאס

קיירי תומאס (באנגלית: Khyri Thomas; נולד ב-8 במאי 1996) הוא כדורסלן אמריקאי שמשחק בעמדת הקלע בסן פבלו בורגוס. בדראפט 2018 נבחר תומאס במקום ה-38 והקבוצה שבחרה בו הייתה פילדלפיה 76', לאחר שנבחר בדראפט הוא הועבר בטרייד לדטרויט תמורת שתי בחירות דראפט עתידיות בסיבוב השני. את משחקו הראשון הוא שיחק נגד אטלנטה הוקס ורשם שלוש נקודות בארבע דקות. באותה עונה תומאס העמיד ממוצעים של: 2.3 נקודות, 0.8 ריבאונדים ו-0.3 אסיסטים ב-7.5 דקות. בעונה זו הפיסטונס הגיעו עד לסיבוב הראשון בפלייאוף שם הפסידה 0-4 בסדרת הטוב משבעה למילווקי באקס תוך כדי שתומאס מעמיד ממוצעים של: 4.7 נקודות ו-0.7 ריבאונדים ב-5.0 דקות. בעונתו השנייה בקבוצה העמיד תומאס ממוצעים של: 2.1 נקודות, 0.4 אסיסטים ו-0.1 ריבאונדים. באותה עונה הפיסטונס סיימו במקום ה-13 במזרח עם 20 לעומת 46 הפסדים. בכל אותה עת היה חתום תומאס על חוזה כפול והוא שיחק גם בקבוצת ליגת הפיתוח של הפיסטונס שנקראת גרנד ראפידס דרייב. ב-20 בנובמבר 2020 עבר תומאס בטרייד לאטלאנטה הוקס זמן קצר לאחר מכן ההוקס ויתרו עליו והא חתם בסן אנטוניו ספרס. זמן קצר לאחר מכן הוא עבר לשחק בקבוצת ליגת הפיתוח של הספרס (אוסטין ספרס). באוסטין ספרס הוא העמיד ממוצעים של: 13.9 נקודות ו-3.4 ריבאונדים, בעוד הוא קולע ב-45.7 אחוז לשלוש עם 2.3 שלשות למשחק. ב-7 במאי 2021 חתם תומאס ביוסטון רוקטס לעשרה ימים. בימים הראשונים שלו תומאס הספיק לשחק שני משחקים שבהם רשם: 21.5 נקודות בממוצע: במשחקו הראשון רשם תומאס 16 נקודות ובמשחקו השני הוא רשם: 27 נקודות (שיא קריירה), 5 ריבאונדים, 5 חטיפות, 3 אסיסטים ו-2 חסימות בהפסד 124-116 ליוטה ג'אז. לאחר שהסתיים החוזה הראשון הוא חתם על חוזה נוסף עד לסוף העונה. ב-24 בנובמבר 2021 תומאס חתם בבילבאו באסקט מליגת העל הספרדית בכדורסל. ב-10 בינואר 2022 תומאס חתם במכבי תל אביב מליגת העל ומהיורוליג. קיירי תומאס, ברשת החברתית אקס (טוויטר) קיירי תומאס, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN רועי כהן, ‏קיירי תומאס חתם רשמית במכבי ת"א, באתר ערוץ הספורט, 11 בינואר 2022 קיירי תומאס ברשת החברתית טוויטר. קיירי תומאס ברשת החברתית אינסטגרם.
Bennett/Berlin

Bennett/Berlin (בעברית: בנט/ברלין) הוא אלבום האולפן ה-41 של זמר הג'אז האמריקאי טוני בנט. את האלבום הוציאה לאור בשנת 1987 חברת התקליטים קולומביה רקורדס. כל שירי האלבום נכתבו על ידי אירווינג ברלין. מידע על האלבום Bennett/Berlin באתר MusicBrainz מידע על האלבום Bennett/Berlin באתר AllMusic האלבום Bennett/Berlin באתר Discogs Bennett/Berlin, The Interactive Tony Bennett Discography
לה פאייט גרובר

לה פאייט גרובר (באנגלית: La Fayette Grover;‏ 29 בנובמבר 1823 – 10 במאי 1911) היה עורך דין ופוליטיקאי אמריקאי מאורגון, איש המפלגה הדמוקרטית, שכיהן כמושל אורגון הרביעי בשנים 1870–1877, וכחבר בית הנבחרים של ארצות הברית וכסנאטור מטעם אורגון. לה פאייט גרובר נולד בבת'אל, מיין והתחנך באקדמיית גולד שבבת'אל ובקולג' באודין שבברנזוויק, מיין. הוא למד משפטים, וב-1850 התקבל ללשכת עורכי הדין של פילדלפיה. ב-1851 הוא עבר לאורגון והחל לעסוק בעריכת דין בעיר סיילם. גרובר נבחר על ידי בית המחוקקים של טריטוריית אורגון כתובע של המחוז השיפוטי השני של הטריטוריה וכמבקר על החשבונות הציבוריים שלה. בין השנים 1853–1855 הוא היה חבר בית הנבחרים של הטריטוריה. ב-1854 הוא מונה על ידי מחלקת הפנים של ארצות הברית כחבר בוועדה שעליה הוטל לבדוק את תביעות הקרקע בנוגע למלחמות האינדיאנים בנהר רוג'. ב-1856 הוא מונה על ידי מזכיר המלחמה של ארצות הברית כחבר בוועדה של נציבים לבדיקת ההוצאות על המלחמה נגד האינדיאנים בטריטוריית אורגון ובטריטוריית וושינגטון. ב-1857 היה גרובר נציג לוועידה החוקתית של אורגון מטעם מחוז מריון. כאשר התקבלה אורגון כמדינה בארצות הברית, הוא נבחר לבית הנבחרים של ארצות הברית, תפקיד בו הוא כיהן מ-15 בפברואר ועד 4 במרץ 1859. הוא לא התמודד על כהונה נוספת וחידש את עיסוקו בעריכת דין ובייצור צמר. ב-1870 נבחר גרובר כמושל אורגון. ב-1874 הוא נבחר לכהונה נוספת כמושל, וכיהן בתפקיד עד 1877, כאשר הוא התפטר כדי לאייש מושב בסנאט של ארצות הברית. בסנאט הוא כיהן ממרץ 1877 ועד מרץ 1883. בשנים 1879–1871 הוא כיהן כיושב ראש ועדת התעשייה של הסנאט. ב-1883 הוא לא התמודד לכהונה נוספת. ערך מורחב – הערעורים האלקטורליים בבחירות לנשיאות ארצות הברית 1876 בבחירות לנשיאות של 1876 היו תוצאות ההצבעה באורגון באופן מובהק לטובתו של המועמד הרפובליקני רתרפורד הייז, אך גרובר טען שהאלקטור ג'ון ווטס, שנבחר כשופט, לא היה כשיר להצביע כאלקטור. הוא מינה במקומו אלקטור דמוקרטי. שני האלקטורים הרפובליקנים דחו את צעדו של גרובר וכל אחד מהם דיווח על שלוש הצבעות של אורגון עבור הייז, בעוד שהאלקטור הדמוקרטי, ק. א. קרונין, דיווח על הצבעה אחת למועמד הדמוקרטי סמואל טילדן ועל שתי הצבעות להייז. הצבעה זו הייתה קריטית, שכן מאזן הקולות הארצי עמד על שוויון של 184 לכל צד. הקונגרס של ארצות הברית הקים ועדה, שעליה נמנו חמישה חברי בית הנבחרים, חמישה סנאטורים וחמישה שופטי בית המשפט העליון של ארצות הברית. בסופו של דבר פסקה הוועדה על הענקת כל שלושת הקולות של אורגון להייז. לאחר סיום כהונתו פרש גרובר מן החיים הפוליטיים ושב לעסוק בעריכת דין. לה פאייט גרובר נפטר בפורטלנד ב-10 במאי 1911, ונטמן בבית הקברות ריבר ויו שבעיר. לה פאייט גרובר באתר אגודת המושלים הלאומית (באנגלית) לה פאייט גרובר, באתר המדריך הביוגרפי של הקונגרס של ארצות הברית (באנגלית) לה פאייט גרובר באתר החברה ההיסטורית של בת'אל (באנגלית) לה פאייט גרובר, באתר "Find a Grave" (באנגלית) "Biographical Sketch of La Fayette Grover". Crafting the Oregon Constitution. Oregon State Archives.
Astoria: Portrait of the Artist

Astoria: Portrait of the Artist (בעברית: אסטוריה: דיוקן האמן) הוא אלבום האולפן ה-42 של זמר הג'אז האמריקאי טוני בנט. את האלבום הוציאה לאור ב-27 בפברואר 1990 חברת התקליטים קולומביה רקורדס. שם האלבום מכיל את שם השכונה בה גדל, אסטוריה. מידע על האלבום Astoria: Portrait of the Artist באתר MusicBrainz מידע על האלבום Astoria: Portrait of the Artist באתר AllMusic האלבום Astoria: Portrait of the Artist באתר ספוטיפיי Astoria: Portrait of the Artist, The Interactive Tony Bennett Discography
My Heart Goes (La Di Da)

"My Heart Goes (La Di Da)" הוא סינגל של הזמרת-יוצרת הבריטית, בקי היל, והתקליטן הגרמני, טופיק, שיצא, על ידי חברת התקליטים פולידור רקורדס ואקו רקורדס, ב-24 באוגוסט 2021. הסיגל מופיע באלבום האולפן הראשון של היל, Only Honest on the Weekend. נכון לינואר 2022, השיר הושמע למעלה מ-68 מיליון פעמים בספוטיפיי. הסרטון הלירי של השיר יצא בערוץ היוטיוב של בקי היל, ב-24 באוגוסט 2021. נכון לינואר 2022, הסרטון הלירי נצפה למעלה מ-13 מיליון פעמים. הווידאו קליפ של השיר יצא בערוץ היוטיוב של בקי היל, ב-15 באוקטובר 2021. נכון לינואר 2022, הווידאו קליפ נצפה למעלה מ-3 מיליון פעמים. מידע על הסינגל "My Heart Goes (La Di Da)" באתר מיוזיק בריינז מילות השיר "My Heart Goes (La Di Da)" באתר Genius מידע על השיר "My Heart Goes (La Di Da)" באתר ספוטיפיי "Becky Hill Teams Up With Topic for New Song "My Heart Goes (La Di Da)"". Pmstudio. 25 באוגוסט 2021. ארכיון מ-2021-11-10. נבדק ב-10 בנובמבר 2021. {{cite web}}: (עזרה) "Becky Hill & Topic Chart History". Official Charts Company. ארכיון מ-2021-11-10. נבדק ב-10 בנובמבר 2021. {{cite web}}: (עזרה) My Heart Goes (La Di Da) (feat. Topic), 2021-08-24, ארכיון מ-2021-11-10, נבדק ב-2022-01-08 Becky Hill & Topic - My Heart Goes (La Di Da) | Official Lyric Video, ארכיון מ-2021-10-15, נבדק ב-2022-01-08 Becky Hill, Topic - My Heart Goes (La Di Da) | Official Video, ארכיון מ-2021-12-17, נבדק ב-2022-01-08 May 2024 Single Accreds.PDF, Dropbox
I Could Get Used to This

"I Could Get Used to This" (בעברית: אני יכול/ה להתרגל לזה) הוא סינגל של הזמרת-יוצרת הבריטית, בקי היל, והתקליטן האנגלי, WEISS (אנ'), שיצא, על ידי חברת התקליטים פולידור רקורדס ואקו רקורדס, ב-29 במרץ 2019. השיר נכתב על ידי בקי היל, מארק ראלף, MNEK, מייקל קינטיש וריאן אשלי, והופק על ידי מארק ראלף, WEISS, מייקל קינטיש ו-MNEK.‏ השיר מופיע באלבום האולפן הראשון שלי היל, Get to Know. נכון לינואר 2022, השיר הושמע למעלה מ-59 מיליון פעמים בספוטיפיי. הווידאו קליפ של השיר יצא בערוץ היוטיוב של בקי היל, ב-29 במרץ 2019. נכון לינואר 2022, הווידאו קליפ נצפה למעלה מ-6 מיליון פעמים. מידע על הסינגל "I Could Get Used to This" באתר מיוזיק בריינז מידע על היצירה "I Could Get Used to This" באתר Discogs סרטון השיר "I Could Get Used to This" באתר יוטיוב ""I Could Get Used to This" - Single". iTunes. 29 במרץ 2019. ארכיון מ-2022-01-09. נבדק ב-12 במאי 2019. {{cite web}}: (עזרה) I Could Get Used To This, 2019-03-29, ארכיון מ-2021-05-15, נבדק ב-2022-01-08 Becky Hill, WEISS - I Could Get Used To This, ארכיון מ-2021-08-18, נבדק ב-2022-01-08
טריגון מנגרובים

טריגון מנגרובים (שם מדעי: Urogymnus granulatus) הוא מין של דג סחוס ממשפחת הטריגוניים החי לאורך האזור האינדו-פסיפי שבין ים סוף למימי צפון אוסטרליה ומיקרונזיה. טריגון מנגרובים מצוי בעומקים רדודים בקרבת המדף היבשתי לאורך קרקעית הים בשוניות כמו שוניות אלמוגים, לגונות, חופים סלעיים ומצוי גם במים מליחים של שפכי נהרות ויערות מנגרובים, מהם קיבל את שמו. מין זה מצוי בסכנת הכחדה עקב דיג יתר וזיהום בתי גידולו ובעיקר יערות המנגרובים. טריגון זה משתייך לסוג Urogymnus, בו גם המין הענקי טריגון נהרות ענק מנהרות אינדונזיה. הוא קטן מקרובו בהרבה ומגיע לאורך של עד 3.5 מטרים ולרוחב של עד 141 ס"מ. צבע העור של הבוגרים סגלגל ואפור כהה מנומר בכתמים לבנים כשהבטן לבנה. הטריגון בעל כנפיים עגלגלות, מכסה זימים בולט וחוטם צר ומחודד. בקצה זנבו ישנו עוקץ ארוך המכיל ארס והטריגון מנפנף בו להגנה מטורפים. מין זה משריץ צאצאים חיים. הטריגון ניזון על הקרקעית בעזרת החוטם החד שלו תוך שימוש באמפולות לורנציני. הוא ניזון ממגוון דגי גרם קרקעיים, מסרטנים, חסילונים ופראונים ומרכיכות ותולעים. הוא עצמו נטרף בידי מספר כרישים, אף שבין שורשי המנגרובים אין לו הרבה טורפים. מדיה וקבצים בנושא טריגון מנגרובים בוויקישיתוף טריגון מנגרובים, באתר ITIS (באנגלית) טריגון מנגרובים, באתר NCBI (באנגלית) טריגון מנגרובים, באתר Animal Diversity Web (באנגלית) טריגון מנגרובים, באתר האנציקלופדיה של החיים (באנגלית) טריגון מנגרובים, באתר GBIF (באנגלית)
מודל 396

מודל 396 מתוצרת סקיילד קומפוסיטס הוא נגזרת של כלי הטיס הבלתי מאויש (כטב"ם) RQ-4 גלובל הוק מתוצרת נורת'רופ גראמן. מודל 396 יהיה כלי טיס קרבי בלתי מאויש שישא נשק תחת גוף המטוס, ובכך יהיה שונה מהגלובל הוק המיועד לאיסוף מודיעין. הוא יהיה כמחצית מגודלו ומעלותו של הגלובל הוק, אך זהה לו מבחינה אווירודינמית. המודל 396 מתחרה בתוכנית "האנטר-קילר" של חיל האוויר האמריקני. טיסת הבכורה שלו צפויה להיערך ב-2007. ייצור סדרתי יערך כנראה במתקן של נורת'רופ גראמן. מודל 395 "New Concepts Have Emerged for USAF Unmanned Hunter-Killer Aircraft." Aviation Week & Space Technology. September 19, 2004.
יוליאנוס קונסטנטיוס

יוליוס קונסטנטיוס (מת בספטמבר 337) היה ממשפחת המלוכה הרומאית ובן לשושלת של קונסטנטינוס הגדול. יוליוס קונסטנטיוס נולד בתאריך לא ידוע, ככל הנראה לאחר שנת 289. אביו קונסטנטיוס כלורוס ואימו תיאודורה - ביתו המאומצת של האוגוסטוס מקסימיאנוס. דרך אביו הוא היה אחיו של קונסטנטינוס הגדול שנולד מאשתו הראשונה של קונסטנטינוס כלורוס. למרות הייחוס רם המעלה הוא נותר בצל של אחיו הגדול ובני ביתו ולא זכה להיות במעגל הפנימי של הקיסרים מהמשפחה. יוליוס קונסטנטינוס נישא בתאריך לא ידוע לאשה בשם גאלה להם נולדו 2 בנים ובת. הבן הבכור ששמו לא ידוע נרצח בשנת 337 ביחד עם יוליוס קונסטנטינוס. בנו השני קונסטנטיוס גאלוס שנולד בשנת 325 בעיר מאסה מריטימה שבאיטליה ושימש כקיסר תחת שלטונו של קונסטנטיוס השני משנת 350 על להוצאתו להורג בשנת 354. לאחר מותה של גאלה התחתן יוליאנוס קונסטנטיוס עם אשה ממוצא יווני בשם בסילינה, ביתו של מושל מצרים. לזוג נולד בשנת 331 או 332 בן, פלאוויוס קלאודיוס יוליאנוס שבשנת 361 עלה לשלטון כאוגוסטוס של האימפריה הרומית וזכה לשם יוליאנוס הכופר. בסיליאנה מתה חודשים מספר לאחר הלידה. בשנת 335 מינה האוגוסטוס קונסטנטינוס את אחיו למחצה, יוליאנוס קונסטנטיוס לקונסול אך בשנת בשנת 337 נפטר קונסטנטינוס הגדול, עם מותו, ערכו בניו ויורשיו - קונסטנטיוס השני, קונסטנטינוס השני וקונסטנס - טיהור מהיר ואכזרי בקרב בני המשפחה ובטיהור נרצח גם יוליאנוס קונסטנטיוס. בניו, גאלוס ויוליאנוס נותרו בחיים ככל הנראה גילם הצעיר של הניצולים ומעמדם השולי בהיררכית הכוח הרומאית מנעו את הצורך להוציאם להורג. משה עמית, תולדות הקיסרות הרומית, ירושלים: הוצאת ספרים ע"ש י"ל מאגנס, 2002 (הספר בקטלוג ULI) אדוארד גיבון, שקיעתה ונפילתה של הקיסרות הרומאית, עברית: אריה ענבי, הוצאת "ספרי זהב", תל אביב, 1955. The Cambridge Ancient History. Volume 13: The Late Empire, AD 337–425 Edited by Averil Cameron, University of Oxford, Peter Garnsey, University of Cambridge The Cambridge Ancient History. Volume 13: The Late Empire, AD 337–425 Edited by Averil Cameron, University of Oxford, Peter Garnsey, University of Cambridge page 2-4
Sacrifice (שיר של דה ויקנד)

"Sacrifice" הוא סינגל של הזמר-יוצר הקנדי דה ויקנד. השיר יצא ב-7 בינואר 2022, כסינגל השני מתוך אלבום האולפן החמישי שלו, Dawn FM. השיר נכתב על ידי דה ויקנד, מקס מרטין, אוסקר הולטר, קארל נורדסטרום, קווין דואן מקורד ו-Swedish House Mafia. הקליפ של "Sacrifice" עלה ל-YouTube ב-7 בינואר 2022. הוא בוים על ידי Cliqua והוא כולל שימוש רב בתאורת Strobe בדומה לשיתופי פעולה קודמים שנעשו על ידי הצמד וטספיי. הקליפ מתחיל עם קטע שבו דה ויקנד המום ומבולבל כשהוא נמצא בקצה מנהרה בזמן קטע מרצועת הכותרת של Dawn FM עם השחקן הקנדי ג'ים קארי. לאחר מכן הוא מתעורר מהאירועים שהתרחשו בקליפ של "Take My Breath". סדרה של תמונות ויזואליות וצילומי ריקוד בגוון פסיכדלי. "Sacrifice" תואר על ידי מבקרי מוזיקה כרצועת דיסקו-פאנק. אורך השיר הוא שלוש דקות ותשע שניות, ויש בו דגימה של השיר "I Want to Thank You" של הזמרת האמריקאית אלישיה מאיירס משנת 1981. המבקרים ציינו את "Sacrifice" כרצועה בולטת באלבום. ברולינג סטון השוו את הביצוע של דה ויקנד בשיר לזה של מייקל ג'קסון בשירים "Wanna Be Startin' Somethin'" ו-"Don't Stop 'Til You Get Enough". מידע על היצירה "Sacrifice" באתר מיוזיק בריינז מידע על הסינגל "Sacrifice" באתר מיוזיק בריינז מילות השיר "Sacrifice" באתר Genius סרטון השיר "Sacrifice" באתר יוטיוב Conteh, Mankaprr (7 בינואר 2022). "Five Things We Learned from the Weeknd's 'Dawn FM'". נבדק ב-7 בינואר 2022. {{cite web}}: (עזרה)
טט דה שיאן

טט דה שיאן (בצרפתית: Tête de Chien; בתרגום: ראש הכלב) הוא צוק בגובה של 550 מטר מעל פני הים, הממוקם ליד הכפר לה טורבי (אנ') שבחוף הים התיכון הצרפתי. הצוק ממוקם ממערב לנסיכות מונקו ומראשו נשקף מראה מלא שלה. הצוק הוא הנקודה הגבוהה ביותר בדרך החוף הנופית הצרפתית באזור זה. בשנת 1944 היה החייל הגרמני לאופולד בהם (Leopold Bohm) מוצב בראש הצוק ודיווח כי ראה מטוס הנרדף על ידי שני מטוסים אחרים צולל ומתרסק בים התיכון. כיוון שהתצפית התרחשה ביום שבו נעלם באזור זה מטוסו של הטייס והסופר אנטואן דה סנט-אכזופרי, אפשר שבהם צפה ברגעי חייו האחרונים של סנט-אכזופרי. מדיה וקבצים בנושא טט דה שיאן בוויקישיתוף
Perfectly Frank

Perfectly Frank (בעברית: פרנק מושלם) הוא אלבום האולפן ה-43 של זמר הג'אז האמריקאי טוני בנט. את האלבום הוציאה לאור ב-15 בספטמבר 1992 חברת התקליטים קולומביה רקורדס. האלבום הוקלט כמחווה לזמר פרנק סינטרה. Perfectly Frank הצליח באופן מסחרי בארצות הברית, ואף הוענק לו על ידי איגוד תעשיית ההקלטות האמריקאי תואר זהב. בנוסף, הוא זכה בפרס גראמי לאלבום הפופ הווקאלי העממי הטוב ביותר לשנת 1993. בשנת 2006, ביום הולדתו ה-80 של בנט, יצא האלבום לאור מחדש תחת השם Perfectly Frank: An American Classic Celebrates 80. מידע על האלבום Perfectly Frank באתר MusicBrainz מידע על האלבום Perfectly Frank באתר AllMusic האלבום Perfectly Frank באתר Discogs Perfectly Frank, The Interactive Tony Bennett Discography
Steppin' Out

Steppin' Out (בעברית: יוצאים החוצה) הוא אלבום האולפן ה-44 של זמר הג'אז האמריקאי טוני בנט. את האלבום הוציאה לאור ב-5 באוקטובר 1993 חברת התקליטים קולומביה רקורדס. האלבום הוקלט כמחווה לזמר פרד אסטר. איגוד תעשיית ההקלטות האמריקאי העניק לאלבום תואר זהב. בשנת 1994, בדומה לאלבומו הקודם של בנט Perfectly Frank, זכה Steppin' Out בפרס גראמי לאלבום הפופ הווקאלי העממי הטוב ביותר. מידע על האלבום Steppin' Out באתר MusicBrainz מידע על האלבום Steppin' Out באתר AllMusic האלבום Steppin' Out באתר ספוטיפיי Steppin' Out, The Interactive Tony Bennett Discography Tony Bennett.com
אוסביוס מניקומדיה

אוסביוס מניקומדיה (ביוונית: Εὐσέβιος; מת בשנת 341) היה כומר נוצרי שהשתייך לזרם הנצרות אריאנית וידוע כמי שהטביל לנצרות את קונסטנטינוס הגדול הוא שימש כבישוף של העיר ביירות ולאחר מכן כבישוף של העיר ניקומדיה ומשנת 338 התגורר בקונסטנטינופול עד למותו. ההיסטוריה לא תיעדה את ראשית חייו של אוסביוס והמקורות היחידים העוסקים בו הם כתבים של אבות הכנסייה הנוצרית. הוא החל את פעילותו כאיש כמורה בכיר במינוי לבישוף של העיר הוא היה הבישוף של העיר ביירות, בזכות קשריו עם קוסטנצה, אשתו של הקיסר ליקיניוס ואחותו של הקיסר קונסטנטינוס הגדול, מונה לבישוף של ניקומדיה, מקום מגוריו של הקיסר ליקיניוס, ומרכז השלטון של החלק המזרחי של האימפריה הרומית. במועצה האקומנית של ניקאה בשנת 325, הוא פעל להגן על הנצרות אריאנית שהייתה זרם בבעל משקל ומהלכים בקרב השליטים בני השושלת של קוסנטנטינוס, אך במהלך מאבקי כוח בתוך הכנסייה סומן כמינות. האריאנים נקראו על שם מייסדם, אריוס מאלכסנדריה (בערך 256 - 336; Ἄρειος). האריאנים האמינו שהאל הבן שהתגלם בבשר בישו נברא על ידי האל האב, ועל כן הוא פחות ממנו. בכך הם חלקו על הפרשנות האורתודוקסית לשילוש הקדוש, בה האב, הבן ורוח הקודש הם שווים וקדמונים באותה מידה, אוסביוס היה מקורב לאריוס מאלכסנדריה ואוסביוס מקיסריה, ואיתם פעל להנחלת האידאולוגיה האריאנית. ועידת ניקיאה התכנסה בשנת 325 לספירה בעיר ניקיאה שבאסיה הקטנה ביוזמת הקיסר קונסטנטינוס על-מנת לקבוע דוגמה אחידה לנצרות, אשר הייתה כבר נפוצה ברבים. בוועידה נקבעו עקרונות הכנסייה הנוצרית, ובהם האני מאמין הנוצרי ומועד חג הפסחא. כמו כן נקבע ברוב קולות מוחץ כי האריאנים שלא קיבלו את נצחיותו של ישו לצד האל האב, הם כופרים. בתום המועצה סירב אוזסיוס מניקומדיה להתנער מהאריאניזם ונשלח, יחד עם שותפיו, לגלות על ידי הקיסר לגאליה. בשנת 328, אוזביוס, אריוס ואריאנים אחרים הוחזרו מהגלות על ידי קונסטנטינוס, שמילא את בקשתה של אחותו קונסטנס שניתנה על ערש מותה. בשנת 335 הוא לקח חלק פעיל בעבודתה של קתדרלת צור, שם עמד בראש פלג האיזביאנים (מצדדי אוסביוס מקיסריה) - תומכי אריוס ומתנגדיו של הארכיבישוף האלכסנדרוני אתנסיוס. יחד עם בישופים אחרים, הוא השתתף בהטבלה של הקיסר קונסטנטינוס הגדול, שמת ב-337. בפקודת הקיסר, קונסטנטיוס השני הנהיג את מועצת אנטיוכיה בשנת 341, בה הוכרה האריאניזם המתון כדוקטרינה רשמית באימפריה הרומית המזרחית. הוא מת באותה שנה. אוסביוס מניקומדיה, באתר אנציקלופדיה בריטניקה (באנגלית) סופיה מנשה, הכנסייה הקתולית בימי הביניים: אידיאולוגיה ופוליטיקה, כרך א, רעננה: האוניברסיטה הפתוחה, 2005, עמ' 97-94 Maurice Wiles, Archetypal Heresy: Arianism through the Centuries, New York: Oxford University, 1996, עמ' 6
שינפלד

האם התכוונתם ל... יהודה שינפלד – רופא פנימי, ראומטולוג ואימונולוג ישראלי, נשיא אוניברסיטת אריאל יונתן שינפלד – זמר מוזיקה חסידית ישראלי יעקב שינפלד – תעשיין ישראלי מיקי שינפלד – כדורגלן עבר ישראלי מירי שינפלד – ראש מרכז TEC לטכנולוגיה, לחינוך ולשונות תרבותית במכון מופ"ת רנה שינפלד – אשת מחול: רקדנית, כוריאוגרפית ומורה למחול ישראלית שנפלד שיינפלד